CELEX: 32018D1791
Language: fi
Date: 2018-11-06 00:00:00
Title: Poliittisten ja turvallisuusasioiden komitean päätös (YUTP) 2018/1791, annettu 6 päivänä marraskuuta 2018, EU:n operaation joukkojen komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) (EUTM Mali/2/2018)

20.11.2018   
               
               
                  FI
               
               
                  Euroopan unionin virallinen lehti
               
               
                  L 293/34
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/1791,
         annettu 6 päivänä marraskuuta 2018,
         EU:n operaation joukkojen komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) (EUTM Mali/2/2018)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta (EUTM Mali) 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 5 artiklan,
         sekä katsoo seuraavaa:
         
                     (1)
                  
                  
                     Päätöksen 2013/34/YUTP 5 artiklan 1 kohdan nojalla neuvosto on valtuuttanut poliittisten ja turvallisuusasioiden komitean (PTK) tekemään EUTM Malin poliittista valvontaa ja strategista ohjausta koskevat asiaankuuluvat päätökset, mukaan lukien päätökset seuraavien EU:n operaation joukkojen komentajien nimittämisestä EUTM Mali -operaatioon.
                  
               
                     (2)
                  
                  
                     PTK hyväksyi 23 päivänä tammikuuta 2018 päätöksen (YUTP) 2018/135 (2) prikaatikenraali Enrique MILLÁN MARTÍNEZin nimittämisestä EU:n operaation joukkojen komentajaksi EUTM Mali -operaatioon.
                  
               
                     (3)
                  
                  
                     Saksa ehdotti 5 päivänä lokakuuta 2018, että prikaatikenraali Peter MIROW nimitettäisiin EU:n operaation joukkojen komentajaksi EUTM Mali -operaatioon prikaatikenraali Enrique MILLÁN MARTÍNEZin seuraajaksi 12 päivästä marraskuuta 2018.
                  
               
                     (4)
                  
                  
                     EU:n sotilaskomitea antoi tukensa tälle suositukselle 5 päivänä lokakuuta 2018.
                  
               
                     (5)
                  
                  
                     Päätös prikaatikenraali Peter MIROWin nimittämisestä olisi näin ollen tehtävä. Päätös (YUTP) 2018/135 olisi kumottava.
                  
               
                     (6)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään prikaatikenraali Peter MIROW EU:n operaation joukkojen komentajaksi Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) 12 päivästä marraskuuta 2018.
         
         
            2 artikla
            Kumotaan päätös (YUTP) 2018/135.
         
         
            3 artikla
            Tämä päätös tulee voimaan 12 päivänä marraskuuta 2018.
         
         
            Tehty Brysselissä 6 päivänä marraskuuta 2018.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 14, 18.1.2013, s. 19.
         
            (2)  Poliittisten ja turvallisuusasioiden komitean päätös (YUTP) 2018/135, annettu 23 päivänä tammikuuta 2018, EU:n operaation joukkojen komentajan nimittämisestä Malin turvallisuusjoukkojen kouluttamiseen osallistumista koskevaan Euroopan unionin sotilasoperaatioon (EUTM Mali) (EUTM Mali/1/2018) (EUVL L 24, 27.1.2018, s. 1).